שרגא ברג

הרב שרגא פייבל (פיליפ) ברג (1927 - 16 בספטמבר 2013) היה רב וראש "המרכז לחקר הקבלה". נולד בשם פייבל שרגא גרוברגר בברוקלין, ניו יורק שבארצות הברית. הוא למד בישיבת "תורה ודעת" ובישיבת לייקווד, הוסמך לרבנות ב-1951 ועבר לעולם העסקים. ב-1962 התחיל ללמוד קבלה אצל המקובל הרב יהודה צבי ברנדויין, תלמידו של הרב יהודה אשלג ודוד אשתו הראשונה, רבקה. לדבריו, ברנדווין הסמיכו להיות יורשו. ב-1965 פתח ברג, יחד עם הרב ברנדויין, את "National Institute for the Research of Kabbalah" ("המכון הלאומי לחקר הקבלה") בארצות הברית. מאוחר יותר שונה שם הארגון ל"Kabbalah Center" ("המרכז לקבלה"). בשנות ה-80 עבר להתגורר בארצות הברית והרחיב שם את פעילות הפצת הקבלה. מרבית הסניפים ורוב התלמידים של המרכז נמצאים שם. בניו, יהודה ומיכאל, מכהנים כמנהלים משותפים של המרכז לקבלה בארצות הברית. ברג חיבר יותר מ-30 ספרים בנושא קבלה, בהם "מבוא לחוכמת קבלה", "הפתח לחכמת הקבלה", "גלגולי נשמות", "הצופן הסודי של היקום" "עצמת הקבלה", "לחיות לנצח", "כח האלף-בית", "קשר הכוכבים", "המפתח לחירות", "תפילה, ניסים ומסתורין" ואחרים. בשנת 2008 הוציאה, בהוצאת המרכז, ספר בשם "אלוהים שם ליפסטיק" העוסק בקשר בין נשים לקבלה. בשנת 2004 לקה ברג בשבץ בגזע המוח, שממנו לא התאושש באופן מלא. ברג, אב לשמונה ילדים, נישא בשנית לקרן ברג ששימשה כמנכ"ל המרכז לקבלה, ומאז מחלתו שימשה גם כיו"ר המרכז. ברג נפטר ב-16 בספטמבר 2013, בן 86 במותו. הוא נקבר בבית העלמין החדש בצפת, באחוזת קבר המשתרעת על קרוב לחצי דונם. מאבטחים שומרים על הכניסה לאחוזת הקבר ומאפשרים כניסה רק לבעלי אישורים מיוחדים מטעם המרכז לקבלה. ב-1971 פתח הרב ברג את הסניף הראשון של "המרכז לקבלה" בתל אביב. מאוחר יותר הרחיב את פעילותו לחיפה וירושלים. "המרכז לקבלה" מפעיל מלוס אנג'לס כ-50 סניפים בעולם. המרכז פועל מתרומות של חסידיו וממכירת קורסים וספרות בנושא קבלה. בין תלמידיו מפורסמים רבים: הידועה בהם הזמרת מדונה, ולצדה הבמאי גאי ריצ'י, מעצבת האופנה דונה קארן והשחקנים אשטון קוצ'ר ודמי מור. לפי הערכות, במרכז לומדים בסביבות 4 מיליון איש, רובם הגדול בארצות הברית וחלק ניכר מהם לא יהודים. המרכז הפיץ עותקים רבים של ספר הזוהר חינם. על פעילות זאת נמתחה ביקורת מצד חוגים דתיים ומצד חוקרים. רבים בציבור החרדי והדתי ביקרו את ברג. הרב עובדיה יוסף אסר להשתתף בהרצאותיו ולקרוא את ספריו והוציא בשנת ה'תשנ"ז (1997) גילוי דעת חריף נגדו. הרב מרדכי אליהו התבטא נגדו בחריפות והורה מספר פעמים שלא לרכוש את ספר הזוהר שבהוצאתו. עוד הוסיף כי מי שכבר רכש יקרע את הכריכה ואת ההקדמה שכתב ברג. פסק דומה הוציא בד"ץ העדה החרדית ארגון יד לאחים פרסם את שמו ותנועתו ברשימת הכתות של הארגון, ובעקבות ממצאי הארגון יצאו גם הרבנים הראשיים לישראל הרב אליהו בקשי דורון והרב ישראל מאיר לאו נגד ברג. יונתן מאיר, "גילוי וגילוי בהסתר: על 'ממשיכי' הרי"ל אשלג, ההתנגדות להם והפצת ספרות הסוד", קבלה: כתב עת לחקר כתבי המיסטיקה היהודית טז (תשס"ז), עמ 151–258 יונתן מאיר, "תולדות מרכז הקבלה של שרגא פייבל ברג", דעת 70 (תשע"א), עמ' 159–162 Jody Myers, Kabbalah and the Spiritual Quest: The Kabbalah Centre in America, London 2007 Boaz Huss, "The New Age of Kabbalah - Contemporary Kabbalah, the New Age and postmodern spirituality", in Journal of Modern Jewish Studies, Vol. 6 No. 2, July 2006, pp. 107-125 האתר של המרכז לקבלה קורות חייו של ברג(הקישור אינו פעיל) בתוך האתר יובל בן-עמי, קבלה אמריקן סטייל, באתר הארץ, 7 בנובמבר 2004 מיכה אודנהיימר, דרך הקבלה אל הקומוניזם, באתר הארץ, 25 בנובמבר 2006 שרי מקובר-בליקוב, הרבנית קרן ברג: אשת עסקים תקיפה או מנהיגה רוחנית?, באתר nrg‏, 1 באוגוסט 2008 אריאל הורוביץ, פרזנטור או מהפכן?, כתבה על ברג באתר בית אבי חי כתבה על מרכז לקבלה בערוץ 2, אוגוסט 2009 פוריה גל, קרן קיימת: קרן ברג מפיצה את האור גם בימי מיתון, באתר nrg‏, 10 במאי 2010 אלי אשכנזי, מות גורו הקבלה שפתר את תעלומת אחוזת הקבר המסתורית, באתר הארץ, 18 בספטמבר 2013 שרגא פיבל ברג (1927-2013), דף שער בספרייה הלאומית יאיר קראוס, מאבטחים מונעים כניסה לקברו של רב הסלבס, באתר nrg‏, 30 בספטמבר 2013 יקי אדמקר‏, מת הרב ברג שעמד בראש המרכז לקבלה, באתר וואלה, 17 בספטמבר 2013 כתבה על קרן ברג במעריב 5.10 גילויי דעת על איסור המכון בראשותו של פיליפ ש. ברג עם חתימתו של הרב עובדיה יוסף, באתר "אורח האמת" המרכז ללימוד הקבלה – המכון לחקר הקבלה (למטה בסוף הדף), באתר "יד לאחים" המרכז ללימוד הקבלה – המכון לחקר הקבלה, באתר יד לאחים מכתב הרבנים הראשיים